xunta pola defensa de la llingua
#000000
Google y la Llingua Asturiana
#000001
Pues resulta que Google decidió que la Toponimia Oficial d’Asturies, impórta-y bien poco, y en Softastur pensamos qu’una cosa ye que nun t’importe la llingua, y otra qu’escribas mal los nomes de los pueblos. Por casu, tenemos qu’enantes figuraba la denominación correuta Gijón/Xixón, y agora namás Gijón. Y La Pola Siero, vuelve incorrectamente a ser “Pola de Siero”. En fin, que vamos tener qu’avisalos. Estos son los pasos.
#000002
Abrimos la versión NUEVA de Google Maps (Ye MUI aconseyable que lo faigamos cola nuestra sesión. Al final, mandaránnos un corréu. ¿Que nun quies que Google sepa les tos preferencies? Nesti casu, SI ye importante, y nun hai de qué avergoñase. A la fin, tamos echándo-yos un gabitu..).
#000003
Escribimos el nome del sitiu. Nesti casu: Xixón. Y dámos-y al iconu de la llupa, pa que nos allugue nel sitiu.
#000004
Vamos a Ayuda y Observaciones
#000005
Informar de una incidencia de datos
#000006
Agora va apaecer la ficha de “Gijón“, con varies opciones. Marcamos: El nombre es incorrecto
#000007
Apaecerá la siguiente caxa con la indicación: “(Opcional). Introduce el nombre correcto“.
#000008
Ehí escribimos, nesti casu: Gijón/Xixón . (Nesti puntu, indicavos, que ye la forma correcta. Nin “Gijón“, nin “Xixón“. Yá que nun hai forma d’escoyer llingua ‘ast’ en Google, han figurar les dos. Y amás, ye lo que diz la llei.)
#000009
Copiar y apegar esti testu:
#000010
La Toponimia OFICIAL del Principado de Asturias establece que la denominación correcta y oficial para este punto es Gijón/Xixón , conservando la doble denominación.
#000011
Nota: son mui importantes los enllaces a los Boletines/Decretos y los Boletines con correiciones a los Decretos. Si les hai, como nel casu de Gijón/Xixón, indicá-yles . Nel enllaz , tenéis tola toponimia actualizada.
#000013
Esti artículu espublizóse'l 12 d'ochobre de 2013 a les 16:41 y ta guardáu en Notes de prensa.
Puedes tar al corriente de los comentarios d'esti artículu gracies al feed RSS 2.0.
Los comentarios y los trackbacks tan zarraos.
#000014
8 comentarios al rodiu de “Google y la Llingua Asturiana”
#000015
¿Ye Xixón l’únicu toponimu referenciau nel BOPA?
Por supuestu que nun ye l’únicu. El procesu de recuperación de los nomes tradicionales de los conceyos asturianos, entamó oficialmente’l mes de xunu del añu 2004. Agora mesmo hai unos 49 conceyos (de los 78) cola so toponimia revisada y espublizaos nel BOPA. Y cada conceyu, inclúi nomes de llugares, parroquies, pueblos, etc. Equí los tienes toos:
Entiendo la importancia especial d’esti topónimu, pero habría qu’entamar dalgo pa qu’incorporen d’una vez tola toponimia oficializada. Na mayoría de los conceyos abúltame que los pocos topónimos que que tan bien puestos son casi por coses accidentales, sacante los que nun necesitaben cambéu, claro. ¿Qué se podría facer?
Sólo decivos que, al menos nel mi ordenaor (Mac OSX con Safari), nun hai un botón de “Ayuda y Observaciones”, pero en la parte baxa del mapa hai unu de “Informar de un error”... el restu ye similar. Gracies!
Lo que ye sorprendente ye que’l nome sal correutu a vista de toa España, pero non al ampliar.
Tou fartu de manda-ys correiciones ya na mayoría los casos nun fan casu. Mieten la forma que-ys apurres pa que’l buscador la poda atoupar pero na entrada principal, nu mapa, anecian cona versión acastel.lanada. Igual namás te corrixen el 5% de los que denuncias, sedrá cousa d’insisti-ys.
Fan más casu si lo que-ys mandas ía un nome de l.lugar qu’inda nun tenían al.lugáu, en l.lingua denguna. Entós sí que muitas veces mangan la forma que-ys das.
#000016
¿Ye Xixón l’únicu toponimu referenciau nel BOPA?
#000017
Por supuestu que nun ye l’únicu. El procesu de recuperación de los nomes tradicionales de los conceyos asturianos, entamó oficialmente’l mes de xunu del añu 2004. Agora mesmo hai unos 49 conceyos (de los 78) cola so toponimia revisada y espublizaos nel BOPA. Y cada conceyu, inclúi nomes de llugares, parroquies, pueblos, etc. Equí los tienes toos:
#000018
Entiendo la importancia especial d’esti topónimu, pero habría qu’entamar dalgo pa qu’incorporen d’una vez tola toponimia oficializada. Na mayoría de los conceyos abúltame que los pocos topónimos que que tan bien puestos son casi por coses accidentales, sacante los que nun necesitaben cambéu, claro. ¿Qué se podría facer?
#000019
Sólo decivos que, al menos nel mi ordenaor (Mac OSX con Safari), nun hai un botón de “Ayuda y Observaciones”, pero en la parte baxa del mapa hai unu de “Informar de un error”... el restu ye similar. Gracies!
#000020
Lo que ye sorprendente ye que’l nome sal correutu a vista de toa España, pero non al ampliar.
#000021
Tou fartu de manda-ys correiciones ya na mayoría los casos nun fan casu. Mieten la forma que-ys apurres pa que’l buscador la poda atoupar pero na entrada principal, nu mapa, anecian cona versión acastel.lanada. Igual namás te corrixen el 5% de los que denuncias, sedrá cousa d’insisti-ys.
#000022
Fan más casu si lo que-ys mandas ía un nome de l.lugar qu’inda nun tenían al.lugáu, en l.lingua denguna. Entós sí que muitas veces mangan la forma que-ys das.
#000023